Stakliškių mokykla

Stakliškių gimnazija – buvusi dieninė, savarankiško mokymosi bendrojo lavinimo mokykla Stakliškėse (Prienų raj.), Prienų g. 8, vykdžiusi pradinio, pagrindinio, vidurinio ir papildomo ugdymo programas lietuvių kalba. Įstaigos kodas 190192277. Steigėjas Prienų rajono savivaldybės taryba. Nuo 2025 m. tai Dzūkijos gimnazijos skyrius. Filialai: Stakliškių vidurinės mokyklos Alšininkų pagrindinio ugdymo skyrius (2004–2005 m.) Stakliškių vidurinės mokyklos ikimokyklinio ugdymo skyrius Stakliškių vidurinės mokyklos Pieštuvėnų ikimokyklinio ugdymo skyrius Stakliškių vidurinės mokyklos Želkūnų pradinio ugdymo skyrius (nuo 2013 m.) Istorija 1593 m. Stakliškėse prie medinės bažnyčios veikė maža parapinė mokykla. Spaudos draudimo laikais lietuviškas knygas Stakliškių apylinkėse platino kunigas Vincentas Butvydas. 1915 m. Stakliškėse pradėjo veikti pradžios mokykla. Joje 1935–1936 m. veikė šeši skyriai. 1941 m. į Sibirą išvežė mokytojus Emiliją ir Rapolą Lekavičius su maža dukrele. 1941 m. birželio 24 žuvo mokytojas Julius Kaminskas. 1945 m. Stakliškėse pradėjo veikti progimnazija, vėliau peraugusi į vidurinę mokyklą. 1957 m. išleista pirmoji abiturientų laida. 1962 m. pastatyta vidurinė mokykla, kuriai ilgus metus vadovavo sporto entuziastas Pranas Kundrotas. Jo iniciatyva įrengtas sporto stadionas ir aikštynai garsina mokyklą rajone ir respublikoje. 2015 m. vidurinė mokykla tapo gimnazija. 2025 m. prijungta prie Dzūkijos gimnazijos kaip skyrius. Direktoriai Pranas Kundrotas Vidas Noreika Povilas Veteris Loreta Šernienė Vygantas Kornejevas Žymūs mokytojai Antanas Grigiškis Kęstutis Palionis Žymūs mokiniai Vincas Andrulis, JAV lietuvių visuomenės veikėjas (mokykloje yra jo memorialinė ekspozicija) Algimantas Aksomaitis, matematikas Jonas Furmanavičius, teisininkas Liudas Gira, rašytojas Dana Kamarauskienė, pedagogė, Ukmergės politikė Juozas Purickis, žurnalistas, diplomatas Ona Šaulinskienė, pedagogė, Birštono politikė Šaltiniai Nuorodos Mokyklos svetainė Archyvuota kopija 2023-04-09 iš Wayback Machine projekto. Prienų r. Stakliškių gimnazija (aikos.smm.lt) Gimnazija – stakliškiečių pasididžiavimas